Решение на Общия съд от 11 юли 2019 г. — Gollnisch/Парламент
(Дело T-95/18)1
(Правна уредба, свързана с разноските и надбавките на членовете на Европейския парламент — Надбавка за парламентарни сътрудници — Връщане на недължимо платени суми — Обжалване по административен ред — Жалба за отмяна — Допустимост — Право на защита — Задължение за мотивиране — Фактическа грешка)
Език на производството: френски
Страни
Жалбоподател: Bruno Gollnisch (Вилие льо Майо, Франция) (представител: B. Bonnefoy-Claudet, avocat)
Ответник: Европейски парламент (представители: S. Seyr и M. Ecker)
Встъпила страна, подпомагаща ответника: Съвет на Европейския съюз (представители: M. Bauer, R. Meyer и A. Jensen)
Предмет
Искане на основание член 263 ДФЕС за отмяна на решението на генералния секретар на Парламента от 1 юли 2016 г., с което се разпорежда жалбоподателят да върне недължимо платената му сума от 275 984,23 EUR за надбавки за парламентарни сътрудници, и на съответното дебитно известие от 5 юли 2016 г., както и на решението на Бюрото на Парламента от 23 октомври 2017 г., с което се потвърждава решението на квесторите от 14 март 2017 г. да отхвърлят подадената по административен ред жалба против решението от 1 юли 2016 г.
Диспозитив
Отхвърля жалбата.
Г-н Bruno Gollnisch понася, наред с направените от него съдебни разноски, и тези на Европейския парламент.
Съветът на Европейския съюз понася направените от него съдебни разноски.
____________
1 ОВ C 142, 23.4.2018 г.